CELEX: 32012R0481
Language: lt
Date: 2012-06-07 00:00:00
Title: 2012 m. birželio 7 d. Komisijos įgyvendinimo reglamentas (ES) Nr. 481/2012, kuriuo nustatomos aukštos kokybės galvijienos tarifinių kvotų administravimo taisyklės

8.6.2012   
            
            
               LT
            
            
               Europos Sąjungos oficialusis leidinys
            
            
               L 148/9
            
         KOMISIJOS ĮGYVENDINIMO REGLAMENTAS (ES) Nr. 481/2012
   2012 m. birželio 7 d.
   kuriuo nustatomos aukštos kokybės galvijienos tarifinių kvotų administravimo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, kuriuo nustatomas bendras žemės ūkio rinkų organizavimas ir konkrečios tam tikriems žemės ūkio produktams taikomos nuostatos (Bendras bendro žemės ūkio rinkų organizavimo reglamentas) (1), ypač į jo 144 straipsnio 1 dalį ir 148 straipsnį kartu su 4 straipsniu,
   kadangi:
   
               (1)
            
            
               Tarybos reglamentu (EB) Nr. 617/2009 (2) leista pradėti naudoti 20 000 tonų aukštos kokybės galvijienos daugiametę autonominę importo tarifinę kvotą. Tas reglamentas iš dalies pakeistas Europos Parlamento ir Tarybos reglamentu (ES) Nr. 464/2012 (3), kuriuo importo tarifinė kvota padidinama iki 21 500 tonų nuo pirmos kito mėnesio dienos po jo paskelbimo ir iki 48 200 tonų – nuo 2012 m. rugpjūčio 1 d. Žemės ūkio produktų tarifinės kvotos turi būti administruojamos pagal Reglamento (EB) Nr. 1234/2007 144 straipsnio 2 dalį. Reglamento (EB) Nr. 617/2009, iš dalies pakeisto Reglamentu (ES) Nr. 464/2012 2 straipsnyje nurodyta, kad Komisija tarifinę kvotą turi administruoti įgyvendinimo aktais, priimtais pagal nagrinėjimo procedūrą, nustatytą 2011 m. vasario 16 d. Europos Parlamento ir Tarybos reglamento (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (4), 5 straipsnyje;
            
         
               (2)
            
            
               2009 m. liepos 13 d. Komisijos reglamente (EB) Nr. 620/2009, kuriuo nustatomos aukštos kokybės jautienos importo tarifinės kvotos administravimo taisyklės (5), nustatytos atitinkamos tarifinės kvotos administravimo taisyklės taikant importo licencijos paraiškų vienalaikio nagrinėjimo principą, kaip nurodyta Reglamento (EB) Nr. 1234/2007 144 straipsnio 2 dalies b punkte. Remiantis naujausia patirtimi administruojant Sąjungos aukštos kokybės galvijienos tarifinę kvotą, būtina gerinti šios tarifinės kvotos administravimą. Kituose žemės ūkio sektoriuose taikomos Reglamento (EB) Nr. 1234/2007 144 straipsnio 2 dalies a punkte paminėtos administravimo sistemos pagal principą „pirmas atėjęs – aptarnautas pirmas“ patirtis yra teigiama. Siekiant supaprastinti administravimą ir išvengti spekuliacinių sandorių, trečiųjų šalių kilmės aukštos kokybės galvijienos importo tarifinė kvota turėtų būti administruojama pagal 1993 m. liepos 2 d. Komisijos reglamento (EEB) Nr. 2454/93, kuriuo išdėstomos Tarybos reglamento (EEB) Nr. 2913/92, kuriuo nustatomas Bendrijos muitinės kodeksas, įgyvendinimo nuostatos (6), 308a, 308b straipsnius ir 308c straipsnio 1 dalį, kuriuose nustatytos tarifinių kvotų administravimo remiantis chronologine muitinės deklaracijų tvarka taisyklės. Kai importas yra administruojamas pagal tas taisykles, nebeturėtų būti reikalaujama importo licencijų;
            
         
               (3)
            
            
               siekiant užtikrinti nenutrūkstamą importą, metinę tarifinę kvotą tikslinga suskirstyti į ketvirtinius laikotarpius. Pagal Reglamento (EEB) Nr. 2454/93 308a straipsnio 6 dalį turėtų būti nustatyti atitinkami eilės numeriai;
            
         
               (4)
            
            
               Reglamente (EB) Nr. 617/2009 nustatyta, kad kvotos metai tęsiasi nuo liepos 1 d. iki birželio 30 d. Siekiant šiuo metu taikomą vienalaikio nagrinėjimo metodą sparčiai pakeisti administravimo pagal principą „pirmas atėjęs – aptarnautas pirmas“ sistema, naujas administravimo metodas turėtų būti taikomas nuo 2012 m. liepos 1 d.;
            
         
               (5)
            
            
               pirmajam ketvirtiniam laikotarpiui (2012 m. liepos 1 d. – rugsėjo 30 d.) skiriamas kiekis turėtų būti apskaičiuojamas pro-rata principu atsižvelgiant į metinės tarifinės kvotos dydį, taikomą iki 2012 m. liepos 31 d., ir naują didesnį metinės tarifinės kvotos dydį, taikomą nuo 2012 m. rugpjūčio 1 d.;
            
         
               (6)
            
            
               išleidžiant į laisvą apyvartą prekes, importuotas pagal tarifinę kvotą, leistą pradėti naudoti pagal Reglamentą (EB) Nr. 617/2009, turėtų būti reikalaujama pateikti eksportuojančios trečiosios valstybės kompetentingos institucijos išduotą autentiškumo sertifikatą. Tokiais autentiškumo sertifikatais būtų užtikrinta, kad importuojamos prekės atitiktų aukštos kokybės galvijienos, apibrėžtos šiame reglamente, kriterijus;
            
         
               (7)
            
            
               siekiant aiškumo, Reglamentą (EB) Nr. 620/2009 reikėtų panaikinti ir pakeisti nauju įgyvendinimo reglamentu;
            
         
               (8)
            
            
               kadangi nauja administravimo sistema bus pradėta taikyti nuo 2012 m. liepos 1 d., licencijos, kurių paraiškos pagal Reglamentą (EB) Nr. 620/2009 pateiktos 2012 m. birželio mėn., neturėtų būti išduotos;
            
         
               (9)
            
            
               Bendro žemės ūkio rinkų organizavimo vadybos komitetas savo nuomonės per pirmininko nustatytą laikotarpį nepateikė,
            
         PRIĖMĖ ŠĮ REGLAMENTĄ:
   1 straipsnis
   Dalykas ir taikymo sritis
   1.   Šiuo reglamentu nustatomos aukštos kokybės galvijienos metinės Sąjungos tarifinės kvotos (toliau – tarifinė kvota), numatytos Reglamente (EB) Nr. 617/2009, administravimo taisyklės. Tarifinės kvotos laikotarpis, dydis ir muito dydis išdėstyti šio reglamento I priede.
   2.   Šis reglamentas taikomas aukštos kokybės šviežiai, atšaldytai ar užšaldytai galvijienai, atitinkančiai II priedo reikalavimus.
   Šiame reglamente „užšaldyta mėsa“ – tai mėsa, kurios vidaus temperatūra, įvežant ją į Europos Sąjungos muitų teritoriją, yra -12 °C arba žemesnė.
   2 straipsnis
   Tarifinės kvotos administravimas
   1.   Remiantis Reglamento (EEB) Nr. 2454/93 308a, 308b straipsniais ir 308c straipsnio 1 dalimi, tarifinė kvota administruojama pagal principą „pirmas atėjęs – aptarnautas pirmas“. Importo licencijų nereikalaujama.
   2.   Tarifinė kvota administruojama kaip eilės numeriu 09.2201 pažymėta pagrindinė tarifinė kvota su eilės numeriu 09.2202 pažymėtomis keturiomis ketvirtinėmis tarifinės kvotos dalimis.
   Galimybė pasinaudoti tarifine kvota gali būti suteikta tik teikiant paraišką dėl eilės numeriu 09.2202 pažymėtų tarifinės kvotos dalių.
   3.   Išskaitymai iš iki rugsėjo 30 d., gruodžio 31 d. ir kovo 31 d. galiojančių tarifinių kvotų dalių sustabdomi penktą Komisijos darbo dieną lapkričio, vasario ir gegužės mėn. Šių dalių nepanaudotas likutis pridedamas prie ketvirtinių tarifinės kvotos dalių, taikomų atitinkamai nuo spalio 1 d., sausio 1 d. ir balandžio 1 d. Kvotos metų pabaigoje likęs nepanaudotas likutis į kitus kvotos metus neperkeliamas.
   3 straipsnis
   Autentiškumo sertifikatai
   1.   Siekiant pasinaudoti tarifine kvota, Sąjungos muitinėms pateikiamas atitinkamoje trečiojoje valstybėje išduotas autentiškumo sertifikatas ir muitinės deklaracija dėl atitinkamų prekių išleidimo į laisvą apyvartą.
   2.   1 dalyje nurodytas autentiškumo sertifikatas rengiamas pagal III priede nustatytą pavyzdį.
   3.   Kitoje autentiškumo sertifikato pusėje nurodoma, kad eksportuojančios šalies kilmės mėsa atitinka II priede išdėstytus reikalavimus.
   4.   Autentiškumo sertifikatas galioja tik jei jis yra tinkamai užpildytas ir patvirtintas išduodančiosios institucijos.
   5.   Laikoma, kad autentiškumo sertifikatas tinkamai patvirtintas, jei jame nurodyta išdavimo data bei vieta ir jei jis patvirtintas išduodančiosios institucijos antspaudu bei jį pasirašyti įgalioto (-ų) asmens (-ų) parašu (-ais).
   6.   Autentiškumo sertifikato originale ir visose jo kopijose gali būti iš anksto išspausdintas spaudas.
   7.   Autentiškumo sertifikatas nustoja galioti ne vėliau kaip birželio 30 d. po jo išdavimo.
   4 straipsnis
   Trečiųjų valstybių išduodančiosios institucijos
   1.   3 straipsnyje nurodyta išduodančioji institucija:
   
               a)
            
            
               turi būti pripažinta eksportuojančios šalies kompetentingos institucijos;
            
         
               b)
            
            
               įsipareigoja tikrinti autentiškumo sertifikatų įrašus.
            
         2.   Komisijai pranešama ši informacija:
   
               a)
            
            
               pripažintos (-ų) institucijos (-ų), kuri (-ios) gali išduoti 3 straipsnyje nurodytus autentiškumo sertifikatus, pavadinimas ir adresas, o jei įmanoma – ir e. pašto bei interneto svetainės adresai;
            
         
               b)
            
            
               išduodančios (-ių) institucijos (-ų) naudojamų antspaudų pavyzdžiai;
            
         
               c)
            
            
               procedūros ir kriterijai, kuriuos taiko išduodančioji (-iosios) institucija (-os), siekdama (-os) nustatyti, ar laikomasi II priede nustatytų reikalavimų.
            
         5 straipsnis
   Trečiųjų valstybių pranešimai
   Jei laikomasi II priedo reikalavimų, Komisija išduodančiosios (-iųjų) institucijos (-ų) pavadinimą (-us) paskelbia Europos Sąjungos oficialiojo leidinio C serijoje arba kitomis atitinkamomis priemonėmis.
   6 straipsnis
   Patikrinimai vietoje trečiosiose valstybėse
   Komisija gali pareikalauti, kad trečioji valstybė prireikus leistų Komisijos atstovams toje trečiojoje valstybėje atlikti patikrinimus vietoje. Tie patikrinimai atliekami kartu su susijusios trečiosios valstybės kompetentingomis institucijomis.
   7 straipsnis
   Panaikinimas
   Reglamentas (EB) Nr. 620/2009 panaikinamas.
   8 straipsnis
   Pereinamojo laikotarpio priemonės
   Licencijų paraiškos, pateiktos pagal Reglamento (EB) Nr. 620/2009 3 straipsnį per pirmąsias septynias 2012 m. birželio mėn. dienas, atmetamos šio reglamento įsigaliojimo dieną. Su tomis paraiškomis susiję pateikti užstatai grąžinami.
   9 straipsnis
   Įsigaliojimas ir taikymas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. liepos 1 d.
   Tačiau 8 straipsnis taikomas nuo šio reglamento įsigaliojimo dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 182, 2009 7 15, p. 1.
   
      (3)  OL L 149, 2012 6 8, p. 1.
   
      (4)  OL L 55, 2011 2 28, p. 13.
   
      (5)  OL L 182, 2009 7 15, p. 25.
   
      (6)  OL L 253, 1993 10 11, p. 1.
   
      I PRIEDAS
      
         Aukštos kokybės šviežios, atšaldytos ar užšaldytos galvijienos tarifinė kvota
      
      
                  Eilės Nr.
               
               
                  KN kodas
               
               
                  Prekių aprašymas
               
               
                  Tarifinės kvotos taikymo laikotarpis
               
               
                  Tarifinės kvotos dydis
                  (tonomis grynojo svorio)
               
               
                  Tarifinės kvotos muito dydis
               
            
                  
                     Laikotarpis: nuo 2012 m. liepos 1 d. iki 2013 m. birželio 30 d.
                  
               
            
                  09.2201 (1)
                  
               
               
                  ex 0201
               
               
                  Galvijų mėsa, šviežia, atšaldyta arba užšaldyta, atitinkanti II priedo reikalavimus
               
               
                  Nuo liepos 1 d. iki birželio 30 d.
               
               
                  45 975
               
               
                  Nulis
               
            
                  ex 0202
               
            
                  ex 0206 10 95
               
            
                  ex 0206 29 91
               
            
                   
               
               
                   
               
               
                   
               
               
                  iš kurių:
               
            
                  09.2202
               
               
                   
               
               
                  nuo liepos 1 d. iki rugsėjo 30 d.
               
               
                  9 825
               
            
                  09.2202
               
               
                   
               
               
                  nuo spalio 1 d. iki gruodžio 31 d.
               
               
                  12 050
               
            
                  09.2202
               
               
                   
               
               
                  nuo sausio 1 d. iki kovo 31 d.
               
               
                  12 050
               
            
                  09.2202
               
               
                   
               
               
                  nuo balandžio 1 d. iki birželio 30 d.
               
               
                  12 050
               
            
                  
                     Laikotarpiai: nuo 2013 m. liepos 1 d.
                  
               
            
                  09.2201 (1)
                  
               
               
                  ex 0201
               
               
                  Galvijų mėsa, šviežia, atšaldyta arba užšaldyta, atitinkanti II priedo reikalavimus
               
               
                  Nuo liepos 1 d. iki birželio 30 d.
               
               
                  48 200
               
               
                  Nulis
               
            
                  ex 0202
               
            
                  ex 0206 10 95
               
            
                  ex 0206 29 91
               
            
                   
               
               
                   
               
               
                   
               
               
                  iš kurių:
               
            
                  09.2202
               
               
                   
               
               
                  nuo liepos 1 d. iki rugsėjo 30 d.
               
               
                  12 050
               
            
                  09.2202
               
               
                   
               
               
                  nuo spalio 1 d. iki gruodžio 31 d.
               
               
                  12 050
               
            
                  09.2202
               
               
                   
               
               
                  nuo sausio 1 d. iki kovo 31 d.
               
               
                  12 050
               
            
                  09.2202
               
               
                   
               
               
                  nuo balandžio 1 d. iki birželio 30 d.
               
               
                  12 050
               
            
         (1)  Pagal 2 straipsnio 2 dalį galimybė pasinaudoti tarifine kvota gali būti suteikta tik teikiant paraišką dėl eilės numeriu 09.2202 pažymėtų tarifinės kvotos dalių.
   
   
      II PRIEDAS
      
         Pagal 1 straipsnyje nurodytą tarifinę kvotą importuojamoms prekėms taikomi reikalavimai
      
      
                  1.
               
               
                  Galvijienos gabalai, gauti iš jaunesnių nei 30 mėnesių telyčių ir veršių (1), kurie mažiausiai 100 dienų iki skerdimo šerti tik pašaru, kurio sudėtyje yra ne mažiau kaip 62 % pašarinių sausųjų medžiagų pagrindu pagamintų koncentratų ir (arba) pašarinių grūdų šalutinių produktų, kurių metabolizuojamas energijos kiekis yra 12,26 megadžaulių vienam sausosios medžiagos kilogramui arba didesnis, skerdenų.
               
            
                  2.
               
               
                  Telyčioms ir veršiams, šeriamiems 1 punkte aprašytu pašaru, vidutiniškai per dieną duodamas sausųjų medžiagų kiekis yra ne mažesnis kaip 1,4 % gyvojo svorio.
               
            
                  3.
               
               
                  Skerdeną, iš kurios išpjaunami galvijienos gabalai, įvertina nacionalinės Vyriausybės pasamdytas vertintojas; jis atlieka vertinimą ir po to klasifikuoja skerdeną pagal nacionalinės Vyriausybės patvirtintą metodą. Taikant nacionalinės Vyriausybės patvirtintą vertinimo metodą ir pagal tą metodą atliekant klasifikavimą, pagal skerdenos subrendimo lygį ir galvijienos gabalų skonines savybes turi būti įvertinta numatoma skerdenos kokybė. Taikant šį skerdenos vertinimo metodą atliekamas bent brandos požymių vertinimas longissimus dorsi raumens spalvos bei struktūros ir kaulų bei kremzlių sukaulėjimo atžvilgiu; taip pat įvertinamos numatomos skoninės savybės, įskaitant specialiąsias tarpraumeninių riebalų savybes ir longissimus dorsi raumens tvirtumą.
               
            
                  4.
               
               
                  Gabalai ženklinami pagal Europos Parlamento ir Tarybos reglamento (EB) Nr. 1760/2000 (2) 13 straipsnio reikalavimus.
               
            
                  5.
               
               
                  Etiketėje gali būti papildoma nuoroda „aukštos kokybės galvijiena“.
               
            
         (1)  Taikant šiuos reikalavimus telyčios ir veršiai atitinkamai priskiriami Reglamento (EB) Nr. 1234/2007 V priedo A dalyje apibrėžtoms E ir C kategorijoms.
      
         (2)  OL L 204, 2000 8 11, p. 1.
   
   
      III PRIEDAS